AJUDES PER AL FINANÇAMENT DE LES TAXES DE MATRÍCULA A L'ALUMNAT MEDALLA D'OR EN LA FASE NACIONAL DE LES OLIMPÍADES QUE S'HAJA MATRICULAT EN ALGUN GRAU DE LA FACULTAT DE CIÈNCIES DURANT EL CURS ACADÈMIC 2024-2025 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/51130)
  + [Valencià](/va/acuerdo/51027)






Selector de idioma

Leer

* [Español](/es/acuerdo/51944)
* [Valencià](/va/acuerdo/51823)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





AJUDES PER AL FINANÇAMENT DE LES TAXES DE MATRÍCULA A L'ALUMNAT MEDALLA D'OR EN LA FASE NACIONAL DE LES OLIMPÍADES QUE S'HAJA MATRICULAT EN ALGUN GRAU DE LA FACULTAT DE CIÈNCIES DURANT EL CURS ACADÈMIC 2024-2025[Butlletí Oficial Universitat d'Alacant](/ca/Publicacion)
============================================================================================================================================================================================================================================================================

Secretaria General

Butlletí Oficial Universitat d'Alacant





AJUDES PER AL FINANÇAMENT DE LES TAXES DE MATRÍCULA A L'ALUMNAT MEDALLA D'OR EN LA FASE NACIONAL DE LES OLIMPÍADES QUE S'HAJA MATRICULAT EN ALGUN GRAU DE LA FACULTAT DE CIÈNCIES DURANT EL CURS ACADÈMIC 2024-2025

Data d'aprovació
:   03/07/2024

Data de publicació
:   04/07/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/51751)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/51820)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/51703)
  + [Compartir acuerdo en 

    X](https://twitter.com/intent/tweet?via=UA_Universidad&text=AJUDES PER AL FINANÇAMENT DE LES TAXES DE MATRÍCULA A L'ALUMNAT MEDALLA D'OR EN LA FASE NACIONAL DE LES OLIMPÍADES QUE S'HAJA MATRICULAT EN ALGUN GRAU DE LA FACULTAT DE CIÈNCIES DURANT EL CURS ACADÈMIC 2024-2025&url=https://www.boua.ua.es/va/acuerdo/51196)

**Títol:** AJUDES PER AL FINANÇAMENT DE LES TAXES DE MATRÍCULA A L'ALUMNAT MEDALLA D'OR EN LA FASE NACIONAL DE LES OLIMPÍADES QUE S'HAJA MATRICULAT EN ALGUN GRAU DE LA FACULTAT DE CIÈNCIES DURANT EL CURS ACADÈMIC 2024-2025

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 3 de juliol de 2024

AJUDES PER AL FINANÇAMENT DE LES TAXES DE MATRÍCULA A L'ALUMNAT MEDALLA D'OR EN LA FASE NACIONAL DE LES OLIMPÍADES QUE S'HAJA MATRICULAT EN ALGUN GRAU DE LA FACULTAT DE CIÈNCIES DURANT EL CURS ACADÈMIC 2024-2025

1. Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, de les taxes acadèmiques de matrícula a l'estudiantat del primer curs guardonat amb alguna de les medalles d'or de les Olimpíades fase nacional (Biologia, Física, Geologia, Matemàtiques i Química) i que es matricule en algun dels graus de la Facultat de Ciències durant el curs 2024-2025.

2. Requisits de les persones beneficiàries

Podrà obtenir la condició de beneficiari i sol·licitar aquesta beca l'alumnat que:

- S'haja classificat en la fase local de les Olimpíades de la Facultat de Ciències de la Universitat d'Alacant, curs acadèmic 2023-2024, haja aconseguit un primer premi en la fase nacional de les Olimpíades i es matricule en algun dels graus de la Facultat de Ciències durant el curs acadèmic 2024-2025.

- No siga beneficiari d'una altra beca o ajuda destinada al mateix objecte.

3. Nombre i dotació de les beques

Es concedirà un total de 6 beques, que es corresponen amb les taxes acadèmiques del curs 2023/2024, d'acord amb les següents quanties (pendent d'actualització segons el Decret de taxes que cal satisfer per la prestació de serveis acadèmics per al curs 2024/2025 de la Conselleria d'Educació, Universitats i Ocupació):

Grau en Biologia: 1.040,40 euros (17,34 €/crèdit)

Grau en Física: 841,80 euros (14,03 €/crèdit)

Grau en Geologia: 1.040,40 euros (17,34 €/crèdit)

Grau en Matemàtiques: 841,80 euros (14,03 €/crèdit)

Grau en Química: 1.040,40 euros (17,34 €/crèdit)

Grau en Òptica i Optometria: 1.080 euros (18€/crèdit)

Grau en Ciències del Mar: 1.040,40 euros (17,34 €/crèdit)

Grau en Gastronomia i Arts Culinàries: 1.040,40 euros (17,34 €/crèdit)

Doble grau en Física i Matemàtiques: 1.010,16 euros (14,03€/crèdit)

4. Termini i procediment de presentació de sol·licituds

4.1 Termini de presentació de sol·licituds

El termini per a sol·licitar l'ajuda serà del 15 de juliol al 30 de setembre de 2024.

4.2 Procediment de presentació

La documentació es presentarà mitjançant el [formulari](https://cvnet.cpd.ua.es/uaCuestionarios/preguntas.aspx?idcuestionario=198098&idioma=ca) que a aquest efecte està disponible en la pàgina web de la Facultat. Caldrà adjuntar-hi la documentació requerida.

En aquest formulari s'indicarà expressament si s'ha sol·licitat o no qualsevol altra ajuda pública o privada, i quina segons el cas, si escau. En el moment que es comprove que la informació facilitada no és veraç, això comportarà l'exclusió de la persona sol·licitant d'aquesta convocatòria.

Les persones interessades que presenten sol·licitud d'ajuda en aquesta convocatòria autoritzen la Facultat de Ciències a requerir informació a la Unitat de Beques sobre la tramitació d'altres beques i ajudes públiques demanades per la persona interessada.

S'hi adjuntarà la documentació següent:

-          Fotocòpia del NIF, NIE o passaport, en cas que no estiga disponible en l'Administració.

-          Certificació o documentació justificativa d'haver obtingut un primer premi en la fase nacional de les Olimpíades del 2024.

-          [Declaració responsable](https://ciencias.ua.es/va/documentos/declaracio-responsable-olimpiades.pdf) de no ser o haver sigut beneficiari d'altres ajudes finançades amb fons públics o privats per a la mateixa finalitat.

5. Criteris d'adjudicació

Es finançarà tot l'estudiantat que sol·licite aquesta beca, sempre que es complisquen els requisits especificats en el punt 2 d'aquesta convocatòria.

6. Òrgan gestor i Comissió de Valoració

6.1 Òrgan gestor

L'òrgan gestor de la convocatòria és la secretaria de la Facultat de Ciències, que s'encarrega de l'ordenació i la instrucció del procediment i acorda totes les actuacions necessàries per a la determinació, el coneixement i la comprovació de les dades en virtut de les quals ha de dictar-se resolució. Les dades de contacte són el correu electrònic [iymh.fufwhvnc@cy.dr](mailto:qzvj.ptwhrdvb@mj.xk).

Quan la sol·licitud no reunisca els requisits o no s'hi adjunte la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè, de conformitat amb la legislació de procediment administratiu comú, esmene la falta o hi adjunte els documents preceptius, amb indicació que si no ho fera així, se li tindrà per desistida de la petició, amb la resolució prèvia que haurà de ser dictada en els termes previstos legalment.

6.2 Comissió de Valoració

La Comissió de Valoració revisarà les sol·licituds presentades, com també la consegüent proposta de concessió i denegació de les ajudes.

La comissió tindrà la composició següent:

·         Presidència: degana o Degà de la Facultat de Ciències o persona en qui delegue.

·         Secretària o secretari de la Facultat de Ciències.

·         Vicedegana o vicedegà d'Estudis.

·         Administradora o administrador del centre.

Tots i cadascun dels membres integrants de la Comissió de Valoració hauran d'emplenar i signar el següent [document DACI](https://sge.ua.es/va/subvencions/documents/model-04-daci.docx).

Per a verificar el requisit de no gaudir de cap altra ajuda o beca de matrícula concedida per organismes públics o privats, la Comissió sol·licitarà al Negociat de Beques de la Universitat d'Alacant informació relativa als beneficiaris d'ajudes públiques de matrícula. Una vegada verificat aquest requisit, la Comissió de Valoració farà pública la relació provisional de beneficiaris en la pàgina web de la Facultat de Ciències.

7. Resolució, notificació i publicació dels resultats

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en la pàgina web <https://ciencias.ua.es/va/activitats/olimpiades-cientifiques/ajudes-financament-taxes-matricula-grau-olimpiades.html>, que substitueix la notificació a les persones interessades i té els mateixos efectes.

La proposta de resolució provisional de les ajudes es publicarà a partir del 2 d'octubre del 2024. A partir de l'endemà de la publicació, les persones interessades tindran un termini de 3 dies hàbils per a la presentació de les al·legacions que consideren pertinents davant l'òrgan gestor mitjançant instància genèrica a través de l'eAdministració.

Una vegada transcorregut aquest termini, i a la vista de la proposta motivada de la resolució per la Comissió de Valoració, la rectora de la Universitat d'Alacant dictarà la resolució que siga procedent.

8. Marc legal i pressupostari

Aquesta convocatòria amb codi 2024SBV138 serveix de base reguladora i es troba recollida en la línia de subvenció 2024LS004 del Pla Estratègic de Subvencions 2024 de la Universitat d'Alacant.

La subvenció assignada s'ajustarà a allò que disposa la Llei 38/2003 i el Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions; la Llei 1/2015, de 6 de febrer, d'hisenda pública, del sector públic instrumental i de subvencions; la normativa interna de la Universitat d'Alacant i aquesta convocatòria.

La dotació màxima per a aquesta convocatòria és de 6.282 € i serà sufragada amb càrrec al capítol IV, en l'orgànica 22.42.4J.01.71, del pressupost de la Facultat de Ciències.

L'execució d'aquesta dotació està supeditada a la disponibilitat pressupostària de la UA. S'hi aplicaran les retencions de rendes que, si escau, establisca la legislació vigent.

9. Obligacions i justificació de persones beneficiàries

L'alumnat que resulte beneficiari d'aquestes ajudes haurà de matricular-se, durant el curs acadèmic 2024-2025, en algun dels graus de la Facultat de Ciències de la Universitat d'Alacant.

La justificació de la destinació de l'ajuda al compliment de la seua finalitat serà prèvia a la concessió mitjançant la comprovació dels requisits exigits per a aquesta concessió.

L'incompliment per la persona beneficiària de qualsevol dels requisits i les obligacions establits en aquesta convocatòria i les bases reguladores, com també en la resolució de concessió, podrà donar lloc a la revocació total o parcial de la subvenció i al reintegrament, si escau, de les quantitats indegudament percebudes.

10. Protecció de dades de caràcter personal

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les dades de la persona interessada no podran ser cedides, llevat d'obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica <https://seuelectronica.ua.es/va/index.html>.

11. Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 3 de juliol de 2024

La rectora

PD de signatura, la vicerectora d'Estudiants i Ocupabilitat

(Resolució de 22 de desembre de 2020)

Rosario Isabel Ferrer Cascales





[Carretera Sant Vicent del Raspeig s/n  
03389 Sant Vicent del Raspeig - Alacant  
 Tel. 51 880 1398 - Fax 40 955 4954](https://www.google.es/maps/@33.918914,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12818&trk=tyah&trkInfo=tarId%7C5599628976425%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)